gu en en en gu gu gu gu gu gu gu gu gu gu gu gu gu gu gu gu gu gu gu gu ku gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en pt en es es en en en es en gu en gu en gu gu en en en ko en gu en en en uk en gu gu en gu gu gu gu gu gu en gu gu en gu en gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en en en en en
ત્રણ વરસાદી ગીત.. – ધૃવ ભટ્ટ – Aksharnaad.com
ત્રણ વરસાદી ગીત.. – ધૃવ ભટ્ટ 13 comments
11 Jul, 2013  in કવિતા, ગઝલ તથા સર્વ પદ્ય  tagged ધ્રુવ ભટ્ટ
૧. કેવો વરસાદ કેમ બોલું?
પડતું આકાશ છેક હાથમાં ઝીલાય એની સામે શું કાગળિયાં ખોલું.
ધોધમાર, ગાંડો કે સાંબેલાધાર, બધો અક્ષરનો ઠાલો અસબાબ છે,
સૌને વરસાદ એનાં ખાનગી ઉખાણાંનો સાગમટે જડતો જવાબ છે.
વરસ્યાની વાત નહીં આ તો વરસાદ છે તે કેવો વરસાદ કેમ બોલું?
ઘરની શી વાત અહીં ફળીયું નહીં રસ્તો નહીં પાદર કે ગામ હવે ક્યાં છે?
મારું પણ એકવાર ઘોડિયું હીંચોળીને પાડેલું નામ હતું ક્યાં છે?
હોવું પણ નીતરતાં ડુંગરની જેમ ઊભું એવો વરસાદ કેમ બોલું?
આ ઝરમર ઝરમર ઝરી રહ્યાં તે જળને ઝીલો
આ ધરતીથી આકાશ બની સાંકળને ઝીલો
આ એક જ ટીપું આખે આખાં સરવર દેશે
ધરો હથેળી અચરજના અવસરને ઝીલો
આ કણ કણ લીલી લીલા છે નાચી ચોગરદમ
જીવતર જેણે પ્રગટાવ્યાં તે બળને ઝીલો.
આ નથી ફક્ત આકાશી ઘટના ઝીલી શકો તો
ઘટ-ઘટ ઉમટી ઘેરાયાં વાદળને ઝીલો.
આ ઉમ્મર પદવી નામ ઘૂંટ્યા તે ભૂંસી દઈને
અંદર અનરાધાર વસ્યા બાળકને ઝીલો
આ મહેર કરી છે મહારાજે મોટું મન રાખી
ખોલી દો ઘૂંઘટપટ વરસ્યા વરને ઝીલો.
૩. એકવાર ચોમાસું બેઠું તે..
એકવાર ચોમાસું બેઠું તે મોરલાએ ટહુકો દીધો ને અમે સાંભળ્યો
ત્યાર પછી પૂર ક્યાંય ઊતર્યા નથી કે નથી ઉનાળો સપનામાં સાંભર્યો.
તે દી’થી વહેતા થ્યા પૂરમાં આ રોજરોજ ઘટનાઓ ઠેલાતી જાય છે
વહેતાંની વાતમાં શા વહેવારો હોય એવું વહેવારે કહેવાતું જાય છે
અક્ષર ને શબ્દો ને અરથો પલળાઈ ગયા બોલો હું બોલ્યો કે ભાંભર્યો
એકવાર ચોમાસું બેઠું તે મોરલાએ ટહુકો દીધો ને અમે સાંભળ્યો
પડતો વરસાદ એમાં મરવાના કોલ અને ધસમસતી નદીઓનું ઘેલું
ઝાઝા જુહાર કહી પડતું મેલાય એમાં વાંચવા વિચારવાનું કેવું
વાદળાંને કંકુને ચોખાનાં મૂરત શું વાદળાંનાં મૂરત તો ગાભરો
એકવાર ચોમાસું બેઠું તે મોરલાએ ટહુકો દીધો ને અમે સાંભળ્યો.
તમે ગાયાં આકાશ ભરી પ્રીતે
તે ગીત કહો મારાં કહેવાય કઈ રીતે
કહીને પોતાના ગીતોને સર્વના આનંદ માટે ખુલ્લા મૂકી દેનાર સર્જક એટલે ધૃવભાઈ ભટ્ટ. હું અને મૃગેશભાઈ તેમને મળવા ગયેલાં ત્યારે તેમણે ભેટ કરેલી ગીતોની આ પુસ્તિકા, ‘ગાય તેનાં ગીત’ માંથી ઉપરોક્ત ત્રણ વરસાદી ગીતો આજે પ્રસ્તુત કર્યા છે. મૌસમ પણ છે, મિજાજ પણ છે અને કાચા સોનાને ઝીલવાની તાલાવેલી પણ ખરી ! પ્રસ્તુત ગીતો અક્ષરનાદ પર મૂકવાની પરવાનગી બદલ શ્રી ધૃવભાઈનો આભાર.
Clouds come floating into my life, no longer to carry rain or usher storm, but to add color to my sunset sky.
13 thoughts on “ત્રણ વરસાદી ગીત.. – ધૃવ ભટ્ટ”
jigna trvedi July 20, 2013 at 4:09 PM
વરસાદી ગીતોમાં અંતર – મન તરબોળ થઈ ગયું.
લા' કાંત July 18, 2013 at 4:44 PM
મન ભરીને ભિંજાવાનુ નામ આનંદ ! માણ્યુ એ કામનુ
Ramesh Kumar July 12, 2013 at 8:57 AM
very interesting – most of the words r heart touching – keep on – wish u a best of luck
Pravin Bagga July 11, 2013 at 6:45 PM
Rajesh Vyas "JAM" July 11, 2013 at 4:56 PM
બહુ સરસ અનુભુતિ કરાવે એવા ગીતોની ભેંટ પીરસવા બદલ ધ્રુવભાઈ અને જીજ્ઞેશભાઈ નો ઝરમરતો આભાર.
bhavna July 11, 2013 at 12:51 PM
Khub j saras sache j bhinjavi didha
Shailesh Pandya BHINASH July 11, 2013 at 10:44 AM
Muni J Bhatt July 11, 2013 at 9:54 AM
ધ્રુવ ભાય તો ધોઘમાર વરસિ ગયા!મજા આવિ ગૈ.
આમ જ વરસતા રહો તેવિ આશા સાથે….પ્રનામ
Maheshchandra Naik Canada July 11, 2013 at 9:52 AM
અહીં કેનેડામા વરસાદને સુરતના વરસાદ સાથે માણવાની તક આપવા બદલ અક્ષરનાદ અને કવિશ્રી ધ્રુવ ભટનો ખુબ આભાર…………
ખરેખર બીજુ કાવ્ય કોઈ કોઈ ઝિલજીની યાદ સાથે પ્રવીણ જોશીના સંતુ રંગીલી નાટકની યાદ આપી જાય છે. કવિશ્રીના જે કાવ્યસંગ્રહની વાત થઈ છે અનુ પ્રાપ્તીસ્થાન જાણવા માળ્શે તો વિશેશ આનદ અને આભાર…………….
જયેન્દ્ર પંડ્યા July 11, 2013 at 9:06 AM
વર્ષા ઋતુ માં આવા સરસ ગીતો પીરસવા બદલ આભાર…
આ તો જાણે વરસાદ પડતો હોય અને ગરમા ગરમ ભજીયા + ગોળપાપડી પીરસ્યા હોય તેવી મજા આવી ગઈ.
ધ્રુવ ભાઈએ પાદર, ફળિયું અને ઘોડિયું જેવા શબ્દોને ગીતોમાં આવરી લઇ ખરેખર ગામની યાદ કરાવી આંખો ભીંજવી દીધી……
Harshad Dave July 11, 2013 at 8:22 AM
ધ્રુવ ભટ્ટ સારી કવિતાઓ લખે છે અને સુંદર લવલી નવલકથાઓ પણ લખે છે. ભીતરથી ભીંજાઈ ગયેલા જીવ છે. વરસાદી ભાષામાં ઘટ ઘટની ઘટનાને અચરજનો અવસર બનાવી શકે તેવી બળકટ તેમની પ્રવાહિતા છે જેમાં અર્થો પલળાઇ જાય અને બારમાસી ચોમાસું બેસી જાય પછી તો ઝાઝા જુહાર કરવા ઝંપલાવવું જ પડે કારણ કે અંદર અનરાધાર બાળક વસે છે, વરસે છે જેનો આ કોલ છે!
urvashi parekh July 11, 2013 at 6:12 AM
ખુબજ સરસ અને સુન્દર વરસાદી ગીત ભીંજાઈ ગયા.
urvashi parekh July 11, 2013 at 6:10 AM
ખુબ સરસ અને સુન્દર વરસાદી ગીતો. ભિન્જાવાની મજ્હા આવી.
← પ્રયોગશીલ નાટ્યક્ષેત્રનો વીર : મનોજ શાહ – મનોજ જોશી
લાગણીઓનું લાક્ષાગૃહ (વાર્તા) – નિમિષા દલાલ →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
રાષ્ટ્રીય સંગ્રહાલય : ઈન્ડિયા ગેટની બાજુમાં ઉભેલો આપણા ઈતિહાસનો દરવાજો – જીજ્ઞેશ અધ્યારૂ
ડાઉનલોડ માટે આઠ નવા ઈ-પુસ્તકો
જીવન અંંતરંગ – લઘુનવલ (ભાગ ૭)
શ્રી શ્રી ફોન રોમિયો – યશવંત મહેતા
જીવન અંંતરંગ – લઘુનવલ (ભાગ ૬)
કર્ણાટકનું કાશ્મીર : કારવાર – જીજ્ઞેશ અધ્યારૂ
અધ્યાત્મનું સ્વરૂપ – ભાણદેવજી
જીવન અંંતરંગ – લઘુનવલ (ભાગ ૫)
શું છે આ ‘ગેમ ઑફ થ્રોન્સ’? – જીજ્ઞેશ અધ્યારૂ
ગલબો ગલબાખાન બને છે – રમણલાલ સોની
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (654)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (79)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·
· All Rights Reserved ·
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.